da da da da da da id da da da da da da da da da da da da da da da da da da da da da da da da da en da da da en da nb da da en da da da da da da da da nn da da da da pl da da pl da da da da da de da ca de en da
Børn | Tag godt imod | Red Barnet
den bedste start i Danmark
Lige nu kommer der mange børn og voksne fra Ukraine til Danmark. De flygter fra krig i deres hjemland og kommer til Danmark for at finde tryghed hos os. Måske får du en ny kammerat i klassen, der kommer fra Ukraine. Eller måske flytter der en familie ind på jeres vej. Du kan være med til at give dem en god start på deres tid i Danmark.
Red Barnet hjalp også børn efter 2. verdenskrig
I denne tegneserie kan du læse historien om kvinden, der startede Red Barnet. I Danmark opstod Red Barnet netop, fordi børn var i nød og på flugt fra ødelæggelserne under 2. verdenskrig.
Se Red Barnets historie som tegneserie.
Børnenes egen avis. Her kan du læse om Ruslands angreb på Ukraine.
Læs gratis Ukraine særnummer her
Safe Place - ny app til børn og unge
Safe Place er en gratis app til børn og unge med fokus på styrkelse af mental sundhed.  Appen har konkrete øvelser, der kan hjælpe med at give ro i krop, følelser og tanker – både her og nu og på længere sigt.
Læs mere og se hvordan du kan hente appen Safe Place
Hjælp til en ny klassekammerat
Her får du nogle gode råd til, hvordan du kan hjælpe en ny klassekammerat, der har været på flugt, med at få en rigtig god skolestart:
Se episode fra UltaNyt om, hvordan ukrainere får en god skolestart i Danmark
Rådgivning til børn og unge fra Danmark og Ukraine
BørneTelefonen lytter og giver gode råd
Du kan altid ringe eller sende en sms til BørneTelefonen på tlf. 116111. Det gratis og anonymt. Her kan du få gode råd og hjælp af en voksen eller et andet barn.
Hvis du er bekymret for krigen, kan du også læse med her, og få nogle gode råd.
Kontakt Børnetelefonen, hvis du er bekymret for krigen i Ukraine.
Børnetelefonen på Ukrainsk / MИ ГOTOBI ДO POЗMOBИ З TOБOЮ.
Kan du tale ukrainsk?
Det er altid dejligt at blive mødt med en hilsen på et sprog, man kender. Det giver tryghed og får én til at føle sig velkommen. Mange af de børn, der kommer til Danmark fra Ukraine, kan ikke tale engelsk.
Her er et par sætninger på ukrainsk, som du kan øve dig på:
Jeg er glad for at se dig: “Radi vas bachyty”
Hvor gammel er du?: “Skilʹky tobi rokiv?”
Hvordan har du det?: “Yak tvoyi spravy?”
Skal vi lege?: “ty khochesh hraty?”
Hvis du bruger Google oversæt, kan du også høre, hvordan sætningerne udtales.
Hvilke informationer eller materialer mangler du på denne side?
Send dine ønsker til os. Vi er i fuld gang med at udvikle denne side og det er en stor hjælp at få forslag og ideer til, hvad vi skal prioritere.
Vi vil gerne høre fra dig
Bliv frivillig hos Red Barnet?